b'\n_START_ARTICLE_\nLSMU Medicinos fakultetas\n_START_SECTION_\nIstorija\n_START_PARAGRAPH_\nMedicinos fakulteto i\xc5\xa1takos siekia 1920 m., kai Lietuvos auk\xc5\xa1tuosiuose kursuose buvo \xc4\xafkurtas Medicinos skyrius. 1922 m. vasario 16 d. atidaryto Lietuvos universiteto Medicinos fakulteto pirmuoju dekanu patvirtintas dr. Petras Avi\xc5\xbeonis. Steigiamojo Seimo priimtame universiteto statute buvo numatyti ir Medicinos fakultete prad\xc4\x97jo veikl\xc4\x85 Medicinos, Farmacijos, Odontologijos, Veterinarijos skyriai. 1933 m. atidaryti naujieji, dabartiniai Medicinos fakulteto r\xc5\xabmai A. Mickevi\xc4\x8diaus gatv\xc4\x97je. 1924-1946 m. Medicinos fakulteto dekano prof. Vlado La\xc5\xa1o iniciatyva 1937 m. prad\xc4\x97tos statyti Vytauto Did\xc5\xbeiojo universiteto klinikos. 1950 metais Kauno universitet\xc4\x85 pertvarkius \xc4\xaf KPI ir KMI, Medicinos fakultetas tapo Gydomuoju, bei \xc4\xafsteigtas atskiras Farmacijos-stomatologijos fakultetas. Gydomajame fakultete \xc4\xafvestos \xc5\xa1e\xc5\xa1eri\xc5\xb3 met\xc5\xb3 studijos. V\xc4\x97liau Gydomasis fakultetas buvo pertvarkytas \xc4\xaf Teorin\xc4\x97s medicinos fakultet\xc4\x85 ir Klinikin\xc4\x97s medicinos fakultet\xc4\x85. 1989 m. po Kauno medicinos instituto reorganizacijos \xc5\xa1ie fakultetai tapo Kauno medicinos akademijos padaliniais. Vietoje katedr\xc5\xb3 \xc4\xafkurtos profilin\xc4\x97s, kuriose derinamas pedagoginis, mokslinis ir praktinis darbas. 1993 m. lapkri\xc4\x8dio 13 d. Teorin\xc4\x97s medicinos ir Klinikin\xc4\x97s medicinos fakultetai buvo sujungti \xc4\xaf Medicinos fakultet\xc4\x85.'